
	RAPORT DE SPECIALITATE


[bookmark: _GoBack]Serviciul financiar contabil, după analizarea Proiectului de hotărâre privind gestiunea Serviciului de alimentare cu apa şi de canalizare al oraşului Boldeşti –Scăeni, întocmește raport negativ la acest proiect de hotărâre, constatând următoarele:
Proiectul nu tratează impactul economic pe care gestiunea directă a serviciului îl va avea asupra bugetului local astfel: 
- Redevenţa pe care un operator cu gestiunea delegată o are de achitat către Consiliul Local, în cadrul gestiunii directe către un operator regional va fi  încasată de A.D.I. APĂ PRAHOVA, lipsind astfel bugetul local de o importantă sursă de venit,
- Contribuţia anuală ce va trebui achitată către A.D.I. APĂ PRAHOVA, va reprezenta o cheltuială în plus de la bugetul local.
- Sistarea încasării cotei de dezvoltare presupune că la data încetării contractului de gestiune delegată, oraşul Boldeşti- Scăeni trebuie să finanţeze din veniturile proprii ale bugetului local lucrările de execuţie a reţelelor de apă și canal efectuate de SC Jovila din cota de dezvoltare, sumă estimată la 1.200.000 lei.    

